b'\n_START_ARTICLE_\nAntistoff\n_START_PARAGRAPH_\nAntistoff, eller immunglobuliner, er proteiner som dannes av de hvite blodlegemene i en organisme for \xc3\xa5 motst\xc3\xa5 skadelige fremmedstoffer, s\xc3\xa5kalte antigener. N\xc3\xa5r f\xc3\xb8rst kroppen har gjort dette \xc3\xa9n gang overfor et antigen, vil den vanligvis utvikle immunitet overfor sykdommen som antigenet representerer. En vanlig vaksinasjonsmetode er \xc3\xa5 tilf\xc3\xb8re kroppen sm\xc3\xa5 mengder ukjente antigener, slik at man p\xc3\xa5 den m\xc3\xa5ten stimulerer kroppen til \xc3\xa5 produsere motvirkende antistoffer._NEWLINE_I enkelte tilfeller kan antistoffer reagere p\xc3\xa5 ufarlige stoffer, slik at de fremkaller en allergisk reaksjon._NEWLINE_Monoklonale antistoffer er antistoff som produseres fra en enkelt B-celle, og som dermed er et homogent protein som bare viser spesifisitet for ett enkelt antigen. Monoklonale antistoffer lages med hybridomateknikk.'